આવી જ રીતે તે જયારે એક સવારે પરવારીને લાયબ્રેરીમાં જતી હતી ત્યારે તેને લેડી સુપ્રીટેન્ડેન્ડ દ્વારા બોલાવવામાં આવી કે કોઈ પત્રકાર તેને મળવા માંગે છે. મંદા ગભરાઈ ગઈ. રખે ને તે પત્રકાર બધી વાતો કાઢવી લે. તેણે મળવાની ના પાડી દીધી. આથી સુપ્રી. મેડમ પોતે આવી અને મંદાને કહ્યું કે તે પત્રકાર સ્ત્રી છે અને ઉપરની પહોચ લઈને આવી છે એટલે સીધી-સીધી ચાલ નહીતો ટીંગા-ટોળી કરીને લઇ જઈશ. મંદા હેબતાઈ ગઈ. આટલા દિવસોમાં તેણે સ્ત્રી હોવાની છેલ્લી કક્ષા જોઈ લીધી હતી અને સહન પણ કરી હતી. જો કે સ્ત્રી છે એવું જાણી મંદા સહેજ હળવી થઇ અને મળવા માટે તૈયાર થઇ.